Աղ մեր մաշկի վրա

«Աղ մեր մաշկի վրա» ( և ) կամ «Ցանկություն» (), Գերմանիայի, Ֆրանսիայի և Կանադայի համատեղ արտադրությամբ գեղարվեստական ֆիլմ, 1992 թվականին նկարահանված ռոմանտիկ և էրոտիկ մելոդրամա, որի ռեժիսորը Էնդրյու Բիրկին է։ Ֆիլմի սցենարը գրել է հենց ռեժիսորը Բի Ժիլբերի հետ՝ հիմնվելով Բենուա Գրուի՝ ( և ) 1988 թվականին լույս տեսած հայտնի «Les Vaisseaux Du Coeur» վեպի վրա։

Գլխավոր դերակատարներն են Գրետա Սկակին, Վինսենթ դ’Օնֆորիոն, Հանս Զիշլերը, Անաիս Ժեներետը, Բարբարա Ջոնսը և Պետրա Բերնդտը։ Ֆիլմը նկարահանվել է Շոտլանդիայում՝ Գլազգոյում և մի քանի այլ բնակավայրերում։ Ֆիլմի պրեմիերան կայացել է 1992 թվականի սեպտեմբերի 17-ին Գերմանիայում։

Սյուժե 
Ֆիլմը պատմում է ֆրանսուհու և շոտլանդացու սիրո պատմությունը։ Նա ուսանողուհի էր, որն արձակուրդներին Փարիզից եկել էր Շոտլանդիա, իսկ շոտլանդացին տեղական ձկնորս էր։ Նրանք ունեին տարբեր կրթություն, տարբեր ճաշակ, բայց նրանց միջև որպես կայծ սեր էր բռնկվել։

Ֆիլմի գործողություններն սկսվում են 20-րդ դարի 50-ական թվականների վերջին։ Ջորջի Մաք Էվենը Փարիզում ապրող երիտասարդ աղջիկ է։ Նա արձակուրդներին գալիս է Շոտլանդիա, որտեղ ծանոթանում է գյուղացիական ընտանիքից մի հասարակ տղայի՝ Հեյվինի հետ։ Աղջիկը սիրահարվում է նրան և անցկացնում մեկ գիշեր։

Մեկ տարի անց Ջորջին նորից գալիս է Շոտլանդիա և դարձյալ հանդիպում Հեյվինին, որն արդեն նշանված էր մեկ ուրիշի հետ։ Ջորջին և Հեյվինը, չնայած դրան, շարունակում են իրենց սիրային հարաբերությունները։ Հետագա տարիներին Ջորջին սովորում է, իսկ Հեյվինն աշխատում է ձկնորս։ Հեյվինն իր սիրեցյալին առաջարկում է ամուսնանալ, բայց նա հրաժարվում է։

Հետագայում ինչպես Ջորջին, այնպես էլ Հեյվինը ամուսնանում են, բայց այլ մարդկանց հետ, ունենում են երեխաներ։ Մի քանի տարի անց Ջորջին ամուսնալուծվում է և ուղևորվում Կանադա։ Իսկ Հեյվինն այդ ժամանակ մասնակցում էր ձկնորսների բողոքի ակցիաներին՝ ընդդեմ քաղաքականության կառավարության։

Չնայած այդ ամենին՝ Ջորջին և Հեյվինը շարունակում են իրենց հարաբերությունները՝ հանդիպելով իրենց ողջ կյանքի ընթացքում, և այդ հանդիպումները լի էին սիրով և կրքով։ Ջորջին բացատրում է Հեյվինին՝ ինչու նա չի համաձայնվել ամուսնանալ․ նա չէր կարող ապրել հասարակ ձկնորսի հետ։ Նրանց ծանոթությունից մոտավորապես երեսուն տարի անց տեղի է ունենում նրանց վերջին հանդիպումը, որից հետո Հեյվինը մահանում է։

Դերերում 
 Գրետա Սկակի՝ Ջորջի Մաք Էվեն
 Վինսենթ դ’Օնոֆրիո՝ Հեյվին
 Անաիս Ժաներետ՝ Ֆրեդերիկ
 Հանս Զիշլեր՝ Սիդնի
 Բարբարա Ջոնս՝ Էլեն
 Կլոդին Օգեր՝ Ջորջիի մայրը
 Ռոլֆ Իլիգ՝ Ջորջիի հայրը
 Սանդրա Վո՝ Հեյվինի մայրը
 Գեն դ'Օնոֆրիո՝ Հեյվինի հայրը
 Պետրա Բերնդտ՝ Ջոդի
 Լասլո Կիշ՝ Անգուս
 Շիրլի Հենդերսոն՝ Մերի
 Շառլ Բեռլեն՝ Ռոջեր
 Քերի Հերիս՝ Դենիել
 Շեուն Պրովենդեր՝ Դենիելը տասնվեց տարեկանում
 Ֆիլիպ Պրետեն՝ Ալ

Արձագանք

Շահույթ 
Գերմանիայում ֆիլմը հավաքել է 889 հազար դոլար։

Քննադատություն 
Գերմանական «Cinema» ամսագիրը ֆիլմն անվանել է ֆեմինիստական բեսթսելլերի հիման վրա նկարահանված էրոտիկ կիչ։

Այլ անվանումներ 
  Salz auf unserer Haut
  Соль на нашей коже, Желание
  Les Vaisseaux du cœur
  Desire, Salt on Our Skin
  Il sale sulla pelle
  Suolaa ihollamme
  Zout op mijn huid
  A Szerelem fészkei
  La piel del deseo
  A Pele do Desejo

Տես նաև 
 Շերբուրյան հովանոցներ

Ծանոթագրություններ

Արտաքին հղումներ 
 Ֆիլմը Վիդեո Գիդի կայքում 

1992 ֆիլմեր
Անգլերեն ֆիլմեր
Ֆիլմեր, որոնց գործողությունները տեղի են ունենում Ֆրանսիայում
Գերմանական ռոմանտիկ ֆիլմեր
Ֆրանսիական ռոմանտիկ ֆիլմեր
Գերմանական մելոդրամա ֆիլմեր
Կանադական մելոդրամա ֆիլմեր
Ֆրանսիական մելոդրամա ֆիլմեր
Անգլերեն ֆրանսիական ֆիլմեր